Folketing
2003-12-02

Derfor er det i højere grad de lidt ældre voksne, der bliver ramt. Det viser statistikken. Det kan også være dem, der har lidt sværere ved det, som er revalidender, og så er det helt klart dem, som har en anden etnisk baggrund eller sågar bare et andet efternavn, som i højere grad bliver ramt. Det er dem, der benytter sig af skolepraktikken, og hvis der er færre skolepraktikpladser, er det jo logisk, at det i højere grad er dem, der bliver ramt. Derfor er hele grundtanken i det her ikke acceptabel, og derfor afviste vi også forslaget, som det lå sidste år, hvor det var en del af noget andet. Og derfor siger vi også nej i år. I modsætning til det, som blev stillet som spørgsmål til Socialdemokratiet, vil jeg sige, at vores modstand sandelig ikke kun var på grund af nogle håndører. Vores modstand var betydelig mere. Jeg tror nu heller ikke, at Socialdemokraternes modstand i dag specielt skyldes nogle håndører.